CELEX: 62009CN0115
Language: bg
Date: 2009-03-27 00:00:00
Title: Дело C-115/09: Преюдициално запитване, отправено от Oberverwaltungsgericht für das Land Nordrhein-Westfalen (Германия) на 27 март 2009 г. — Bund für Umwelt und Naturschutz Deutschland, Landesverband Nordrhein-Westfalen e.V./Bezirksregierung Arnsberg

20.6.2009   
            
            
               BG
            
            
               Официален вестник на Европейския съюз
            
            
               C 141/26
            
         Преюдициално запитване, отправено от Oberverwaltungsgericht für das Land Nordrhein-Westfalen (Германия) на 27 март 2009 г. — Bund für Umwelt und Naturschutz Deutschland, Landesverband Nordrhein-Westfalen e.V./Bezirksregierung Arnsberg
   (Дело C-115/09)
   2009/C 141/46
   Език на производството: немски
   
      Запитваща юрисдикция
   
   Oberverwaltungsgericht für das Land Nordrhein-Westfalen
   
      Страни в главното производство
   
   
      Ищец: Bund für Umwelt und Naturschutz Deutschland, Landesverband Nordrhein-Westfalen e.V.
   
      Ответник: Bezirksregierung Arnsberg
   
      Участници в производството: Trianel Kohlekraftwerk Lünen GmbH & Co. KG
   
      Преюдициални въпроси
   
   
               1)
            
            
               Изисква ли член 10 a от Директива 85/337/ЕИО (1), изменена съответно с Директива 2003/35/ЕО (2), неправителствените организации, които възнамеряват да сезират съд на дадена държава-членка, чието административнопроцесуално право изисква да се търси защита на нарушено право, да могат да се позовават на нарушение на всички, свързани с одобряването на проекта разпоредби, отнасящи се до защита на околната среда, и на такива, които са предназначени изключително да служат на обществения интерес и поне не са предназначени да служат и за закрила на правни блага на частноправни субекти ?
            
         
               2)
            
            
               Ако на първия въпрос не трябва да се даде безусловен утвърдителен отговор:
               Изисква ли член 10 a от Директива 85/337/ЕИО, изменена съответно с Директива 2003/35/ЕО, неправителствените организации, които възнамеряват да сезират съд на дадена държава-членка, чието административнопроцесуалното право изисква да се търси защита на нарушено право, да могат да се позовават на нарушение на разпоредбите, които се основават пряко на общностното право и с които се транспонират общностните разпоредби относно опазване на околната среда във вътрешното право, и на такива, които са предназначени изключително да служат на обществения интерес и поне не са предназначени да служат и за закрила на правни блага на частноправни субекти ?
               
                           а)
                        
                        
                           Ако на втория въпрос по принцип трябва да се отговори утвърдително:
                           Трябва ли общностните разпоредби относно опазване на околната среда да отговарят на определени изисквания относно съдържанието, за да могат да бъдат оспорени?
                        
                     
                           б)
                        
                        
                           Ако на втория въпрос трябва да се отговори утвърдително:
                           За какви изисквания относно съдържанието (например непосредствено действие, цел на закрила, цели) става въпрос?
                        
                     
         
               3)
            
            
               Ако на първия и на втория въпрос трябва да се отговори утвърдително:
               Предоставя ли Директивата пряко на неправителствените организации такова право да сезират съд на дадена държава-членка, което излиза извън рамките на вътрешното право?
            
         
      (1)  Директива 85/337/ЕИО на Съвета от 27 юни 1985 година относно оценката на въздействието на някои публични и частни проекти върху околната среда; ОВ L 175, 5.7.1985 г., стр. 40–48 (Специално издание на български език, 2007 г., глава 15, том, стр.174)
   
      (2)  Директива 2003/35/ЕО на Европейския парламент и на Съвета от 26 май 2003 година за осигуряване участието на обществеността при изготвянето на определени планове и програми, отнасящи се до околната среда и за изменение по отношение на участието на обществеността и достъпа до правосъдие на Директиви 85/337/ЕИО и 96/61/ЕО на Съвета — Декларация на Комисията; ОВ L 156, 25.6.2003 г., стр. 17–25. (Специално издание на български език, 2007 г., глава 15, том 10, стр.8)